Diari Oficial de la Generalitat Valenciana


Sumari del DOGV 6299, del 29-06-2010 (2010/7143)

RESOLUCIÓ de 21 de juny del 2010, del director general de l'Institut Valencià de Finances (IVF), per la qual s'eleva a definitiva la llista provisional d'admesos i exclosos a les proves selectives per a la provisió d'una plaça de tècnic de recuperacions, adscrita al Departament d'Assessoria Jurídica i Recuperacions, de l'Àrea de Secretaria General, Convocatòria lliure 1/2010, i es convoca els aspirants admesos a la realització de la prova.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6299

Data del DOGV
:   29-06-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/7143


Data del document
:   21-06-2010

Organisme emissor
:   Institut Valencià de Finances

Tipus de document
:   Resolució

Anàlisi jurídica

RESOLUCIÓ de 21 de juny del 2010, del director general de l'Institut Valencià de Finances (IVF), per la qual s'eleva a definitiva la llista provisional d'admesos i exclosos a les proves selectives per a la provisió d'una plaça de tècnic de recuperacions, adscrita al Departament d'Assessoria Jurídica i Recuperacions, de l'Àrea de Secretaria General, Convocatòria lliure 1/2010, i es convoca els aspirants admesos a la realització de la prova. [2010/7143]  
D'acord amb el que establixen les bases 7.5 i 7.6 de la convocatòria per a la provisió definitiva de la plaça mencionada, Convocatòria lliure 1/2010, acordada mitjançant Resolució de 13 d'abril del 2010, del director general de l'Institut Valencià de Finances (IVF), i publicada en el DOCV núm. 6254, de 27 d'abril del 2010.   
Segons el que disposa l'article 8 del II Conveni Col·lectiu per al personal laboral al servici de la Generalitat, i en virtut de les facultats conferides en el Reglament de l'Institut Valencià de Finances, aprovat per Decret 83/1994, de 26 d'abril, del Consell i modificacions posteriors, i delegades per mitjà de l'acord del Consell General de l'Institut Valencià de Finances, de data 30 de març de 2009, resolc:  
Primer  
1. Elevar a definitiva la llista provisional d'admesos i exclosos publicada el passat 2 de juny del 2010, en el tauler d'anuncis i en la pàgina Web de l'IVF (), corresponent a la Convocatòria lliure 1/2010, publicada en el DOCV núm. 6254, de 27 d'abril del 2010 (vegeu annex: Aspirants admesos i exclosos).   
Segon  
2. Convocar tots els aspirants admesos, a la realització de les proves de coneixements generals i específics, que tindrà lloc el dia 20 de juliol del 2010, a les 16.00 hores, en la seu de l'IVF, plaça de Nàpols i Sicília, núm. 6, 46420 València.  
La prova escrita estructurada en dos parts de caràcter obligatori i eliminatori, es durà a terme de la manera següent:  
Primera part: consistirà a contestar per escrit un qüestionari tipus test de seixanta preguntes amb una duració d'una hora.  
Segona part: consistirà a contestar per escrit un qüestionari de cinc preguntes amb una duració d'una hora.  
Abans de l'inici de les proves, i sempre que s'estime convenient durant la seua realització, els membres del tribunal, els seus ajudants o assessors comprovaran la identitat dels aspirants per mitjà de la presentació del DNI, del passaport o del permís de conduir, sense que per a este efecte siguen vàlides les fotocòpies compulsades d'estos documents.  
D'acord amb el que disposa la base 9.2 de la convocatòria 1/2010, els aspirants quedaran decaiguts en el seu dret si es personen en el lloc de realització de les proves quan ja s'hagen iniciat, o per la inassistència a estes, encara quan es dega a causes justificades.  
Contra la present resolució es pot interposar reclamació prèvia a la via judicial laboral davant d'este òrgan, tal com determina l'article 125 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 69 de la Llei de Procediment Laboral, en relació amb l'article 59 de l'Estatut dels Treballadors, sense perjuí que es puga interposar qualsevol altre recurs que s'estime oportú. Una vegada denegada la reclamació, o transcorregut un mes sense ser-li notificada la resolució, es podrà formalitzar demanda, davant de la Jurisdicció Social, en el termini de dos mesos comptats des d'eixa notificació o des de l'acabament del termini en què haja d'entendre's desestimada.  
València, 21 de juny de 2010.- El director general de l'IVF: Jorge Vela Bargues.  
Annex  
  
